《送袁道士二首 其一》
元代·王士熙

五公旧谱汉庭传，之子飘飘去学仙。山里牧羊成白石，云间骑学上青天。

黄庭夜月迎三叠，绿绮秋风度七弦。拂袖京尘留不住，别离可奈落花前。

作者简介：东平人，字继学。王构子。善画山水。英宗时为翰林待制。泰定帝时历官治书侍御史，中书参知政事。泰定帝死，被燕铁儿流远州。后为文宗起用，任江东廉访使，以南台御史中丞卒。